《次李元亮韵》
宋代·洪刍

邂逅何曾十日饮，乖离细数七年迟。酂侯庙下相逢处，扬子桥头握别时。

犹喜夫君诵新作，自怜衰病岂能诗。平生流水高山意，绿绮朱弦付子期。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。